**SÄÄNTÖMÄÄRÄINEN SYYSKOKOUS**

**Aika** 14.11.2019 klo 18.00

**Paikka** Tallin Passage-tila

1. **Kokouksen avaus**

Seuran puheenjohtaja Tarja Juotasniemi-Rutanen avasi kokouksen klo 18.20

1. **Puheenjohtajan ja sihteerin sekä pöytäkirjan tarkastajien valinta**

Kokouksen puheenjohtajaksi valittiin Tarja Juotasniemi-Rutanen ja sihteeriksi Salla Rämö. Pöytäkirjan tarkastajiksi ja ääntenlaskijoiksi valittiin Noora Rouhiainen ja Nona Henttonen.

1. **Läsnäolijoiden toteaminen**

Todettiin kokouksen läsnäolijat. Todettiin äänioikeutettuja jäseniä olevan läsnä 7 (Liite 1).

1. **Kokouksen laillisuus ja päätösvaltaisuus.**

Kokouskutsu on ollut tallin ilmoitustaululla 31.10.2019 lähtien. Kokous todettiin laillisesti koolle kutsutuksi ja päätösvaltaiseksi.

1. **Toimintasuunnitelma ja talousarvio vuodelle 2020**

Osallistujat tutustuivat toimintasuunnitelmaan ja talousarvioon vuodelle 2020. Hyväksyttiin toimintasuunnitelma ja talousarvio vuodelle 2020.

1. **Puheenjohtajan valinta**

Täysi-ikäisten jäsenten keskuudesta valittiin hallituksen puheenjohtajaksi Tarja Juotasniemi-Rutanen, joka myös kutsutaan seuran puheenjohtajaksi vuodelle 2020.

1. **Hallituksen erovuoroisten jäsenten ja varajäsenten valinta**

Hallituksessa erovuoroisina jäseninä ovat Venla Helenius, Salla Rämö ja Katri Savinainen ja varajäsen Anu Siuvatti. Nuorisojäsen on ollut Venla Rutanen. Hallitukseen valittiin varsinaisiksi jäseniksi kahdeksi vuodeksi Anu Siuvatti, Venla Helenius ja Anna Jäppinen ja varajäseneksi Katri Savinainen. Nuorisojäsen Venla Rutanen.

Vuoden 2020 hallitus:

**Varsinaiset jäsenet**

1 v. Kati Meskanen

1 v. Anu Jousinen

1 v. Krista Pekkala

2 v. Anu Siuvatti

2 v. Venla Helenius

2 v. Anna Jäppinen

**Varajäsenet**

1 v. Erja Liukka

2 v. Katri Savinainen

Nuorisojäsen Venla Rutanen

1. **Toiminnantarkastajan ja toiminnantarkastajan varahenkilön valinta**

Valittiin toiminnantarkastajaksi Saara Kippo ja toiminnantarkastajan varahenkilöksi Anne Savolainen.

1. **Jäsenmaksut**

Seuran osuus SRL:n jäsenmaksusta on ollut kahdeksan (8) euroa seniorijäsenten ja seitsemän (7) euroa juniorijäsenten osalta. Päätettiin jatkaa samoilla summilla.

SRL:n oma jäsenmaksu on v 2020 todennäköisesti sama kuin 2019, eli:

Juniorijäsen 47 euroa

Seniorijäsen 54 euroa

Perhejäsen, juniori 23,5 euroa

Perhejäsen, seniori 27 euroa.

Lisäksi päätettiin pitää Imatran Ratsastajat Ry:n kannatusjäsenmaksuna edelleen 20 euroa.

1. **Muut asiat**

Muita hallituksen esittämiä tai jäsenten 11 §:n mukaisesti vireille panemia asioita ei ollut.

1. **Kokouksen päättäminen**

Puheenjohtaja päätti kokouksen klo 18.57.

Vakuudeksi \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 Tarja Juotasniemi-Rutanen Salla Rämö

puheenjohtaja sihteeri

Pöytäkirjan tarkastus

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Noora Rouhiainen Nona Henttonen

LIITTEET 1 osanottajaluettelo

 2 toimintasuunnitelma vuodelle 2019

 3 talousarvio